I dag kan vi godt pakke regntøjet og paraplyerne væk. Det sidste døgns regn, slud og sne er slut. I dag kan vi nyde tørt vejr, og hvis vi er heldige, også en smule sol. En opklaring fra Nordsøen bevæger sig i første omgang ind over den vestlige del af Limfjorden, og den giver en lille smule sol i ny og næ til området fra Løgstør mod Aggersund. Der vil være relativt mange skyer i dele af Vendsyssel og ned over Østhimmerland. Men som eftermiddagen skrider frem vil vi kunne se et brud i skydækket, og det giver større chance for sol til alle.

Opsummering:
Efter et døgn, der har stået i regnvejrets tegn, kan nordjyderne se frem til en opklaring, der byder på tørt og måske ligefrem solrigt vejr.